techiaith/cofnodycynulliad_en-cy huggingface dataset:
English: Llywydd, we have provided more than £213 million to the Higher Education Funding Council for Wales during this financial year. That includes an additional £27 million to establish a higher education investment and recovery fund in recognition of the impact of the pandemic on our universities.
Welsh: Llywydd, rydym ni wedi darparu mwy na £213 miliwn i Gyngor Cyllido Addysg Uwch Cymru yn ystod y flwyddyn ariannol hon. Mae hynny'n cynnwys £27 miliwn ychwanegol i sefydlu cronfa buddsoddi ac adfer addysg uwch i gydnabod effaith y pandemig ar ein prifysgolion.
English: Thank you, First Minister. With those figures, I think we can see that universities are operating against a background where they don't get the full benefits of the full Barnett consequential for research and innovation. So, I'd be grateful to know how much of the £27 million COVID response payment you refer to has been used to support and retain postgraduate research students during this time, particularly as the number of overseas students who cross-subsidise some of that work will be lower this year? And, in particular, what, in practice, are they being given towards living costs and mental health support from this fund, and is this being replicated amongst undergraduates, who are obviously supposed to get support from this money as well?
Welsh: Diolch, Prif Weinidog. O'r ffigurau hynny, rwy'n credu y gallwn ni weld bod prifysgolion yn gweithredu yn erbyn cefndir lle nad ydyn nhw'n cael manteision llawn arian canlyniadol llawn Barnett ar gyfer ymchwil ac arloesi. Felly, byddwn yn ddiolchgar i gael gwybod faint o'r taliad ymateb COVID gwerth £27 miliwn yr ydych chi'n cyfeirio ato a ddefnyddiwyd i gynorthwyo a chadw myfyrwyr ymchwil ôl-raddedig yn ystod y cyfnod hwn, yn enwedig gan y bydd nifer y myfyrwyr tramor sy'n croes-gymorthdalu peth o'r gwaith hwnnw yn is eleni? Ac, yn arbennig, beth, yn ymarferol, y maen nhw'n ei gael tuag at gostau byw a chymorth iechyd meddwl o'r gronfa hon, ac a yw hyn yn cael ei ailadrodd ymhlith israddedigion, sydd yn amlwg i fod i gael cymorth o'r arian hwn hefyd?
English: Well, Llywydd, the employment of postgraduates is a matter for the universities, not for me. On the mental health point that the Member raises, of course, that is a very important part of what we need to attend to as young people come back to their studies, or begin their studies, here in Wales. We've provided £10 million, over and above the initial allocations provided to HEFCW, specifically for mental health and well-being amongst students. I'm very grateful to the National Union of Students for everything they are doing with us and with higher education institutions to make sure that that money is spent in the way that has the maximum impact upon the well-being and the mental well-being of those young people. I know that HEFCW is adding money to the £10 million that we have provided and that universities right across Wales will benefit from that fund.
Welsh: Wel, Llywydd, mater i'r prifysgolion yw cyflogi ôl-raddedigion, nid i mi. O ran y pwynt iechyd meddwl y mae'r Aelod yn ei godi, wrth gwrs, mae hynny'n rhan bwysig iawn o'r hyn y mae angen i ni roi sylw iddo wrth i bobl ifanc ddychwelyd i'w hastudiaethau, neu ddechrau eu hastudiaethau, yma yng Nghymru. Rydym ni wedi darparu £10 miliwn, yn ychwanegol at y dyraniadau cychwynnol a roddwyd i CCAUC, yn benodol ar gyfer iechyd meddwl a llesiant ymhlith myfyrwyr. Rwy'n ddiolchgar iawn i Undeb Cenedlaethol y Myfyrwyr am bopeth y maen nhw'n ei wneud gyda ni a chyda sefydliadau addysg uwch i wneud yn siŵr bod yr arian hwnnw yn cael ei wario yn y ffordd sy'n cael yr effaith fwyaf posibl ar lesiant a llesiant meddyliol y bobl ifanc hynny. Gwn fod CCAUC yn ychwanegu arian at y £10 miliwn yr ydym ni wedi ei ddarparu ac y bydd prifysgolion ym mhob cwr o Gymru yn elwa ar y gronfa honno.
English: I'm sure the First Minister will agree with me that, for the medium-term future of our universities, it's vital that they get sufficient access to funding for research. Does the First Minister share my concerns that at no time during the whole of devolution, over the last 20 years, have our universities ever got what would have been their Barnett consequential from the research councils? And does the First Minister agree with me that it may be time to look at devolving that funding and that responsibility so that we can be making decisions here in Wales about what research we should be prioritising and how we can support our universities to further develop their research excellence?
Welsh: Rwy'n siŵr y bydd y Prif Weinidog yn cytuno â mi ei bod hi'n hanfodol, ar gyfer dyfodol tymor canolig ein prifysgolion, eu bod nhw'n cael mynediad digonol at gyllid ar gyfer gwaith ymchwil. A yw'r Prif Weinidog, fel finnau, yn pryderu nad yw ein prifysgolion erioed wedi cael yr hyn a fyddai wedi bod yn gyfystyr â'u harian canlyniadol Barnett gan y cynghorau ymchwil ar unrhyw adeg yn ystod holl gyfnod datganoli, dros yr 20 mlynedd diwethaf? Ac a yw'r Prif Weinidog yn cytuno â mi y gallai fod yn bryd ystyried datganoli'r cyllid hwnnw a'r cyfrifoldeb hwnnw fel y gallwn ni fod yn gwneud penderfyniadau yma yng Nghymru am ba ymchwil y dylem ni fod yn ei flaenoriaethu a sut y gallwn ni gynorthwyo ein prifysgolion i ddatblygu eu rhagoriaeth ymchwil ymhellach?
English: Llywydd, I thank Helen Mary Jones for that. She's right, of course, to say that Welsh universities have not received a Barnett share of UK-wide research council income, and we are in continuous conversations with those research councils to make sure that applications from Welsh institutions are properly considered and are not overlooked in historic patterns of funding institutions elsewhere in the United Kingdom. I'm sure, as well, Llywydd, that Helen Mary Jones will agree with me that the loss of Horizon 2020 funding to Welsh universities is a particular threat to our research base here. Welsh universities, in contrast to their ability to draw down money from research councils, have punched far above their weight in getting Horizon 2020 money into Wales. We do far better than our population share there. The failure of the UK Government to guarantee that the United Kingdom and Welsh institutions will be able to go on participating in successor programmes to Horizon, and to be able to benefit from them in the way that we have, poses another threat to the research base of our higher education institutions.
Welsh: Llywydd, diolchaf i Helen Mary Jones am hynna. Mae hi'n iawn, wrth gwrs, i ddweud nad yw prifysgolion Cymru wedi cael cyfran Barnett o incwm DU gyfan y cynghorau ymchwil, ac rydym ni mewn sgyrsiau parhaus gyda'r cynghorau ymchwil hynny i wneud yn siŵr bod ceisiadau gan sefydliadau Cymru yn cael eu hystyried yn briodol ac nad ydyn nhw'n cael eu hanwybyddu mewn patrymau hanesyddol o ariannu sefydliadau mewn mannau eraill yn y Deyrnas Unedig. Rwy'n siŵr, hefyd, Llywydd, y bydd Helen Mary Jones yn cytuno â mi bod colli cyllid Horizon 2020 i brifysgolion Cymru yn fygythiad arbennig i'n sylfaen ymchwil yma. Mae prifysgolion Cymru, yn wahanol i'w gallu i gael gafael ar arian gan gynghorau ymchwil, wedi gwneud llawer mwy na'r hyn y gellid ei ddisgwyl ganddyn nhw o ran cael arian Horizon 2020 i Gymru. Rydym ni'n gwneud yn llawer gwell na'n cyfran o'r boblogaeth yn hynny o beth. Mae methiant Llywodraeth y DU i sicrhau y bydd y Deyrnas Unedig a sefydliadau Cymru yn gallu parhau i gymryd rhan mewn rhaglenni olynol i Horizon, a gallu elwa arnyn nhw yn y ffordd yr ydym ni wedi ei wneud, yn fygythiad arall i sylfaen ymchwil ein sefydliadau addysg uwch.
English: First Minister, you've just picked on an area I was going to ask you about - Wales's European funding. Now, our universities have benefited from European funding - not just Horizon 2020, but other streams of European funding. What assurances have you had from the UK Government that any funding stream that universities would have benefited from for research - for example, the coal and steel research funding projects - will be actually reallocated to Welsh universities and not into a central pot and spread into other areas, so that our universities can still continue to benefit from the funding that would have been available under the European Union?
Welsh: Prif Weinidog, rydych chi newydd ddewis maes yr oeddwn i'n mynd i'ch holi chi yn ei gylch - cyllid Ewropeaidd Cymru. Nawr, mae ein prifysgolion wedi elwa ar gyllid Ewropeaidd - nid Horizon 2020 yn unig, ond ffrydiau eraill o gyllid Ewropeaidd. Pa sicrwydd ydych chi wedi ei gael gan Lywodraeth y DU y bydd unrhyw ffrwd ariannu y byddai prifysgolion wedi elwa arni ar gyfer gwaith ymchwil - er enghraifft, y prosiectau ariannu ymchwil glo a dur - yn cael ei hail-ddyrannu i brifysgolion Cymru ac nid i gronfa ganolog a'i rannu gydag ardaloedd eraill, fel y gall ein prifysgolion barhau i elwa ar y cyllid a fyddai wedi bod ar gael o dan yr Undeb Ewropeaidd?
English: There's no guarantee of any sort, Llywydd. I bitterly regret the fact that the UK Government has refused to put inter-territorial co-operation programmes on the table for post-EU-membership funding. Our universities in Bangor, Aberystwyth, Swansea have benefited enormously from inter-territorial co-operation funding; over €100 million in that programme with southern Ireland. And that has been a real catalyst for really important research in the marine environment, in renewable energy - 20 years' worth of investment between our higher education institutions and higher education institutions elsewhere that now will not be able to be taken forward. And we've made the case, Llywydd, repeatedly and repeatedly, and with other parts of the United Kingdom, that we should continue to be members of those co-operation programmes, and the UK Government has simply been deaf to all the arguments that have been made to them.
Welsh: Does dim sicrwydd o unrhyw fath, Llywydd. Rwy'n gresynu yn arw at y ffaith fod Llywodraeth y DU wedi gwrthod rhoi rhaglenni cydweithredu rhyng-diriogaethol ar y bwrdd ar gyfer cyllid ar ôl i aelodaeth o'r UE ddod i ben. Mae ein prifysgolion ym Mangor, Aberystwyth, Abertawe wedi elwa yn aruthrol ar gyllid cydweithredu rhyng-diriogaethol; dros €100 miliwn yn y rhaglen honno gyda de Iwerddon. Ac mae hynny wedi bod yn wir gatalydd i waith ymchwil gwirioneddol bwysig yn yr amgylchedd morol, mewn ynni adnewyddadwy - gwerth 20 mlynedd o fuddsoddiad rhwng ein sefydliadau addysg uwch a sefydliadau addysg uwch mewn mannau eraill na fydd modd bwrw ymlaen â nhw bellach. Ac rydym ni wedi dadlau'r achos, Llywydd, dro ar ôl tro, a chyda rhannau eraill o'r Deyrnas Unedig, y dylem ni barhau i fod yn aelodau o'r rhaglenni cydweithredu hynny, ac mae Llywodraeth y DU wedi bod yn gwbl fyddar i'r holl ddadleuon a wnaed iddi.
English: Llywydd, I thank Russell George for that question. Our response to the COVID-19 pandemic has meant implementing considerable changes to general medical services. Further investment in the GMS contract has supported GPs to prepare and adopt new ways of working, including a national video consultation service in all GP practices in Wales.
Welsh: Llywydd, diolchaf i Russell George am y cwestiwn yna. Mae ein hymateb i bandemig COVID-19 wedi golygu gwneud newidiadau sylweddol i wasanaethau meddygol cyffredinol. Mae buddsoddiad pellach yn y contract Gwasanaethau Cyffredinol wedi helpu meddygon teulu i baratoi a mabwysiadu ffyrdd newydd o weithio, gan gynnwys gwasanaeth ymgynghori fideo cenedlaethol ym mhob meddygfa deulu yng Nghymru.
English: Thank you, First Minister, for your reply. I know you'll agree with me that GPs have reacted quickly and flexibly during the pandemic, which we all thank them for. Now, in spite of that, what I'm told by GPs in my constituency is that, despite a number of requests via the appropriate channels, GPs have stood alone - this is what they're telling me - in planning and organising this year's flu campaign. And they're telling me that Welsh Government have raised the expectations amongst patients by their promotion of the flu vaccination this year, with no detail about how this will be delivered. Can you, First Minister, reassure me today that GPs will have adequate funding to weather the winter pressures, and that they will have rapid testing and results to ensure that they and their teams on the ground have as little disruption as possible, and that there will be the suspension of any unnecessary administration burdens, so that they're able to continue delivering the high quality of care that, of course, they provide to patients?
Welsh: Diolch, Prif Weinidog, am eich ateb. Gwn y byddwch chi'n cytuno â mi bod meddygon teulu wedi ymateb yn gyflym ac yn hyblyg yn ystod y pandemig, ac ydym ni i gyd yn diolch iddyn nhw am hynny. Nawr, er gwaethaf hynny, yr hyn y mae meddygon teulu yn fy etholaeth i yn ei ddweud wrthyf yw bod meddygon teulu, er gwaethaf nifer o geisiadau drwy'r sianeli priodol, wedi cael eu gadael ar eu pennau eu hunain - dyma maen nhw'n ei ddweud wrthyf i - o ran cynllunio a threfnu ymgyrch ffliw eleni. Ac maen nhw'n dweud wrthyf i bod Llywodraeth Cymru wedi codi'r disgwyliadau ymhlith cleifion drwy hyrwyddo'r brechiad rhag y ffliw eleni, heb unrhyw fanylion ynghylch sut y bydd hyn yn cael ei gyflawni. A allwch chi, Prif Weinidog, fy sicrhau heddiw y bydd gan feddygon teulu ddigon o arian i ymdopi â phwysau'r gaeaf, ac y byddan nhw'n cael profion a chanlyniadau cyflym i sicrhau bod cyn lleied â phosibl o darfu arnyn nhw a'u timau ar lawr gwlad, ac y bydd unrhyw feichiau gweinyddu diangen yn cael eu gohirio, fel y gallan nhw barhau i ddarparu'r gofal o ansawdd uchel y maen nhw, wrth gwrs, yn ei ddarparu i gleifion?
English: First Minister, this pandemic has had a severe impact on primary care, placing additional obligations and burdens on an already struggling workforce. We know we need to recruit more GPs to cope with workloads in normal times, but, as we enter cold and flu season with COVID-19 still running rampant, the pressures will be immense. First Minister, we know technology can play, and does play, a role in reducing these pressures, so what plans does the Welsh Government have to expand the availability of telemedicine in primary care in Wales? Diolch.
Welsh: Prif Weinidog, mae'r pandemig hwn wedi cael effaith ddifrifol ar ofal sylfaenol, gan gyflwyno rhwymedigaethau a beichiau ychwanegol ar weithlu a oedd eisoes mewn trafferthion. Rydym ni'n gwybod bod angen i ni recriwtio mwy o feddygon teulu i ymdopi â llwythi gwaith mewn cyfnod normal, ond, wrth i ni ddechrau'r tymor annwyd a ffliw gyda COVID-19 yn dal i fod yn rhemp, bydd y pwysau yn aruthrol. Prif Weinidog, rydym ni'n gwybod y gall technoleg chwarae rhan, a'i bod yn chwarae rhan, o ran lleihau'r pwysau hyn, felly pa gynlluniau sydd gan Lywodraeth Cymru i gynyddu faint y mae telefeddygaeth ar gael ym maes gofal sylfaenol yng Nghymru? Diolch.
English: Well, thank you, Caroline Jones. That is a very important question, and I think, in desperately difficult times, the way in which GP practices have been able to adapt to telephone consultations, to video consultations, has been a real hallmark of that response. And I've been talking to a number of people recently who have said to me just how easy those services have been to use, and how they wouldn't want to go back to the way that things were previously provided, when they would have had to have left their homes, made difficult journeys, struggled to park, sat in a waiting room with other people who are unwell, in order to do something that now they can do equally satisfactorily from their own homes. Another aspect, Llywydd, of the way in which technology is coming to the assistance of our GP community is through the availability now of the Consultant Connect service, which means that GPs can connect directly to a consultant in secondary care if they have a patient in front of them where they need that extra expertise, which a consultant in a speciality is able to bring. That's been very important in a number of our GP practices and I know is appreciated by those GP colleagues who now have that additional back-up to the expertise that they themselves are able to apply.
Welsh: Wel, diolch, Caroline Jones. Mae hwnna'n gwestiwn pwysig iawn, ac rwy'n credu, mewn cyfnod anodd dros ben, bod y ffordd y mae meddygfeydd teulu wedi gallu addasu i ymgynghoriadau dros y ffôn, i ymgynghoriadau fideo, wedi bod yn nodwedd wirioneddol o'r ymateb hwnnw. Ac rwyf i wedi bod yn siarad â nifer o bobl yn ddiweddar sydd wedi dweud wrthyf i pa mor hawdd oedd y gwasanaethau hynny i'w defnyddio, a sut na fydden nhw eisiau dychwelyd i'r ffordd yr oedd pethau yn cael eu darparu o'r blaen, pan fyddai wedi bod yn rhaid iddyn nhw adael eu cartrefi, gwneud teithiau anodd, cael trafferth i barcio, eistedd mewn ystafell aros gyda phobl eraill sy'n sâl, er mwyn gwneud rhywbeth y gallan nhw ei wneud yr un mor foddhaol o'u cartrefi eu hunain erbyn hyn. Agwedd arall, Llywydd, ar y ffordd y mae technoleg yn cynorthwyo ein cymuned meddygon teulu yw drwy'r ffaith bod gwasanaeth Consultant Connect ar gael erbyn hyn, sy'n golygu y gall meddygon teulu gysylltu yn uniongyrchol â meddyg ymgynghorol mewn gofal eilaidd os oes ganddyn nhw glaf o'u blaenau lle mae angen yr arbenigedd ychwanegol hwnnw arnyn nhw, y gall meddyg ymgynghorol mewn arbenigedd ei gynnig. Mae hynny wedi bod yn bwysig iawn mewn nifer o'n meddygfeydd teulu a gwn fod y meddygon teulu hynny sydd â'r cymorth ychwanegol hwnnw i'r arbenigedd y gallan nhw eu hunain ei gynnig, yn ei werthfawrogi.
English: First Minister, can I place on record my congratulations to the GP services in the Pontypridd and Taff-Ely area for the way in which they've been administering the flu vaccine service? I had two text messages, I had a phone call, and I attended the Tonyrefail leisure centre for my flu vaccine, which was delivered in almost conveyor-belt style. It took about two minutes for the whole process to be operated, with a continual flow of local persons, particularly the first batch of the over-65s. Can I, though, raise the point that I think a number of Senedd Members will have had mentioned and that is that there have been some hiccups in terms of supplies? I heard your answer earlier, and I'm just wondering what assurances can be given that there will be sufficient supplies of the vaccine for all those who would actually benefit from the flu vaccine at the present time, bearing in mind it's importance in terms of the comorbidity issue with regard to COVID.
Welsh: Prif Weinidog, a gaf i gofnodi fy llongyfarchiadau i wasanaethau meddygon teulu yn ardal Pontypridd a Thaf-Elái am y ffordd y maen nhw wedi bod yn gweinyddu'r gwasanaeth brechu rhag y ffliw? Cefais ddwy neges destun, cefais alwad ffôn, a bûm yng nghanolfan hamdden Tonyrefail ar gyfer fy mrechlyn ffliw, a ddarparwyd fel belt cludo bron. Cymerodd tua dau funud i'r holl broses gael ei gweithredu, gyda llif parhaus o bobl leol, yn enwedig y gyfres gyntaf o bobl dros 65 oed. Er hynny, a gaf i godi'r pwynt yr wyf i'n credu y bydd nifer o Aelodau'r Senedd wedi ei grybwyll sef y bu rhai problemau o ran cyflenwadau? Clywais eich ateb yn gynharach, ac rwy'n meddwl tybed pa sicrwydd y gellir ei roi y bydd cyflenwadau digonol o'r brechlyn i bawb a fyddai yn elwa mewn gwirionedd ar y brechlyn ffliw ar hyn o bryd, o gofio ei bwysigrwydd o ran y mater o gydafiachedd o ran COVID.
English: Diolch, Llywydd. No responsible Government or opposition, First Minister, could fail to support radical action in response to the national emergency that we're currently facing. Of course it's important that the mistakes by both Governments that have led us to this point are acknowledged so that we can learn the lessons to prevent successive waves of infection. But as the technical advisory committee report says, doing nothing new now would mean 2,500 extra deaths by the end of the year. A two-week firebreak would save almost 1,000 lives; a three-week firebreak, 300 more. It's incomprehensible, under those circumstances, indeed, even reprehensible, that the Chancellor has refused to bring the job support scheme forward or to top up the furlough to the level of the first wave. It's difficult to believe that the purse strings would be shut quite so tight if there were a circuit breaker in Surrey. To what extent was the UK Government's intransigence on financial support a factor in determining the optimal length of the firebreak in Wales? Is progressive public health policy in Wales being hamstrung by Westminster's Tory economics?
Welsh: Diolch, Llywydd. Ni allai unrhyw Lywodraeth na gwrthblaid gyfrifol, Prif Weinidog, fethu â chefnogi gweithredu radical mewn ymateb i'r argyfwng cenedlaethol yr ydym ni'n ei wynebu ar hyn o bryd. Wrth gwrs, mae'n bwysig bod camgymeriadau y ddwy Lywodraeth sydd wedi ein harwain at y pwynt hwn yn cael eu cydnabod fel y gallwn ni ddysgu'r gwersi i atal tonnau olynol o haint. Ond fel y mae adroddiad y pwyllgor cynghori technegol yn ei ddweud, byddai gwneud dim byd newydd nawr yn golygu 2,500 o farwolaethau ychwanegol erbyn diwedd y flwyddyn. Byddai cyfnod atal byr o bythefnos yn achub bron i 1,000 o fywydau; cyfnod atal byr o dair wythnos, 300 arall. Mae'n annealladwy, o dan yr amgylchiadau hynny, yn deilwng o gerydd hyd yn oed, mewn gwirionedd, bod y Canghellor wedi gwrthod cyflwyno'r cynllun cymorth swyddi neu ychwanegu at y ffyrlo i gyrraedd lefel y don gyntaf. Mae'n anodd credu y byddai llinynnau'r pwrs yn cael eu cau mor dynn pe byddai cyfnod atal lledaenu yn Surrey. I ba raddau yr oedd anhyblygrwydd Llywodraeth y DU o ran cymorth ariannol yn ffactor wrth bennu hyd gorau posibl y cyfnod atal byr yng Nghymru? A yw polisi iechyd cyhoeddus blaengar yng Nghymru yn cael ei rwystro gan economeg Dorïaidd San Steffan?
English: First Minister, another defining issue where the people of Wales are at the mercy of Westminster is planning for the end of the Brexit transition period and the proposed UK internal market. I agree with the Counsel General when he said that a UK Government seeking the power to spend in devolved areas and to control that spending is one which seeks to neuter and negate the devolution settlement. I agree with you, First Minister, that this will hasten the break-up of the United Kingdom. For Wales, the Bill is damaging without precedent, emerging fully-fledged as the single biggest sustained assault yet to threaten democratic devolution. The Bill conjures up the spectre of a no trade deal and the UK breaking international law, which has been condemned by just about everyone from the Confederation of British Industry to the Anglican Church. Given the Counsel General's and your well-founded concerns about the attitude and behaviour of the Westminster Government, what legal advice has the Welsh Government received on a potential challenge to the United Kingdom Internal Market Bill in the Supreme Court?
Welsh: Prif Weinidog, mater diffiniol arall lle mae pobl Cymru ar drugaredd San Steffan yw cynllunio ar gyfer diwedd cyfnod pontio Brexit a marchnad fewnol arfaethedig y DU. Rwy'n cytuno â'r Cwnsler Cyffredinol pan ddywedodd fod Llywodraeth y DU sy'n ceisio'r grym i wario mewn meysydd datganoledig ac i reoli'r gwario hwnnw yn un sy'n ceisio ysbaddu a negyddu'r setliad datganoli. Rwy'n cytuno â chi, Prif Weinidog, y bydd hyn yn cyflymu'r broses o chwalu'r Deyrnas Unedig. I Gymru, mae'r Bil yn niweidiol heb gynsail, gan ddod i'r amlwg yn llawn fel yr un ymosodiad parhaus mwyaf hyd yma i fygwth datganoli democrataidd. Mae'r Bil yn codi'r posibilrwydd o ddim cytundeb masnach a'r DU yn torri cyfraith ryngwladol, sydd wedi'i gondemnio gan bron pawb o Gydffederasiwn Diwydiant Prydain i'r Eglwys Anglicanaidd. O ystyried pryderon priodol iawn y Cwnsler Cyffredinol a chithau am agwedd ac ymddygiad Llywodraeth San Steffan, pa gyngor cyfreithiol y mae Llywodraeth Cymru wedi ei gael ar her bosibl i Fil Marchnad Fewnol y Deyrnas Unedig yn y Goruchaf Lys?